Komission direktiivi 2002/4/EY, annettu 30 päivänä tammikuuta 2002, neuvoston direktiivin 1999/74/EY soveltamisalaan kuuluvien munivien kanojen tuotantolaitosten rekisteröinnistä



Virallinen lehti nro L 030 , 31/01/2002 s. 0044 - 0046



Komission direktiivi 2002/4/EY, annettu 30 päivänä tammikuuta 2002, neuvoston direktiivin 1999/74/EY soveltamisalaan kuuluvien munivien kanojen tuotantolaitosten rekisteröinnistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon munivien kanojen suojelun vähimmäisvaatimuksista 19 päivänä heinäkuuta 1999 annetun neuvoston direktiivin 1999/74/EY(1) ja erityisesti sen 7 artiklan, sekä katsoo seuraavaa: (1) Direktiivissä 1999/74/EY säädetään erityisvaatimukset munivien kanojen suojelemiseksi eri tuotantojärjestelmissä sekä jäsenvaltioiden mahdollisuudesta valita sopivimmat järjestelmät. (2) Direktiivin 1999/74/EY 7 artiklassa säädetään, että jäsenvaltion toimivaltaisten viranomaisten on rekisteröitävä kaikki kyseisen direktiivin soveltamisalaan kuuluvat tuotantolaitokset käyttäen tunnusnumeroita, joiden avulla markkinoille saatetut ihmisravinnoksi tarkoitetut munat voidaan jäljittää. (3) Tietyistä munien kaupan pitämisen vaatimuksista 26 päivänä kesäkuuta 1990 annetussa neuvoston asetuksessa (ETY) N:o 1907/90(2), sellaisena kuin se on viimeksi muutettuna asetuksella (EY) N:o 5/2001(3), vaaditaan, että muniin on leimattava koodi, joka ilmaisee tuottajan tunnistenumeron ja jonka avulla käytetty tuotantotapa voidaan todeta. (4) Tuotantotavat määritellään tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä 15 päivänä toukokuuta annetussa komission asetuksessa (ETY) N:o 1274/91(4), sellaisena kuin se on viimeksi muutettuna asetuksella (EY) N:o 1651/2001(5), ja maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetussa neuvoston asetuksessa (ETY) N:o 2092/91(6), sellaisena kuin se on viimeksi muutettuna komission asetuksella (EY) N:o 2491/2001(7). (5) Tuotantolaitosten rekisteröinti tunnistenumeroilla on edellytyksenä sille, että markkinoille saatetut ihmisravinnoksi tarkoitetut munat voidaan jäljittää. (6) Tässä direktiivissä säädetyt toimenpiteet ovat pysyvän eläinlääkintäkomitean lausunnon mukaiset, ON ANTANUT TÄMÄN DIREKTIIVIN: 1 artikla 1. Jäsenvaltioiden on: a) perustettava järjestelmä kaikkien direktiivin 1999/74/EY soveltamisalaan kuuluvien tuotantopaikkojen, jäljempänä "tuotantolaitos", rekisteröimiseksi ja annettava niille tunnistenumero tämän direktiivin liitteen säännösten mukaisesti; b) varmistettava, että jäsenvaltion toimivaltaiselle viranomaiselle toimitetaan ainakin liitteen 1 kohdassa mainitut tiedot kustakin tuotantolaitoksesta jäsenvaltion vahvistamaan määräaikaan mennessä; tämän määräajan on oltava sellainen, että tuotantolaitosten rekisteröimiseen c alakohdan mukaisesti jää riittävästi aikaa; c) varmistettava, että kaikki tuotantolaitokset, joista toimitetaan vaaditut tiedot b alakohdan nojalla vahvistettuun määräaikaan mennessä, rekisteröidään ja niille annetaan tunnistenumero 31 päivään toukokuuta 2003 mennessä. 2. Jäsenvaltioiden on säädettävä, että 1 päivästä kesäkuuta 2003 alkaen: a) sellaisia tuotantolaitoksia, joista ei ole toimitettu 1 kohdan b alakohdan nojalla vaadittavia tietoja vahvistettuun määräaikaan mennessä, ei voida käyttää; ja b) uusia tuotantolaitoksia ei oteta käyttöön ennen kuin ne on rekisteröity ja niille on annettu tunnistenumero. 3. Jäsenvaltioiden on varmistettava, että jäsenvaltion toimivaltaisella viranomaisella on pääsy 1 kohdan mukaisesti perustettuun tuotantolaitosrekisteriin markkinoille saatettujen ihmisravinnoksi tarkoitettujen munien jäljittämistä varten. 4. Jäsenvaltioiden on varmistettava, että rekisteritietoihin tehtävistä muutoksista ilmoitetaan toimivaltaiselle viranomaiselle viipymättä ja että rekisteri saatetaan ajan tasalle heti, kun tällaiset tiedot on saatu. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 31 päivään maaliskuuta 2003 mennessä. Niiden on toimitettava nämä säännökset komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä tammikuuta 2002. Komission puolesta David Byrne Komission jäsen (1) EYVL L 203, 3.8.1999, s. 53. (2) EYVL L 173, 6.7.1990, s. 5. (3) EYVL L 2, 5.1.2001, s. 1. (4) EYVL L 121, 16.5.1991, s. 11. (5) EYVL L 220, 15.8.2001, s. 5. (6) EYVL L 198, 22.7.1991, s. 1. (7) EYVL L 337, 20.12.2001, s. 9. LIITE Tarvittaessa sovelletaan direktiivin 1999/74/EY 2 artiklan määritelmiä. 1 REKISTERÖINTIÄ VARTEN TARVITTAVAT TIEDOT Jokaisesta tuotantolaitoksesta on rekisteröitävä ainakin seuraavat tiedot: - tuotantolaitos: - tuotantolaitoksen nimi, - osoite, - munivista kanoista vastuussa oleva luonnollinen henkilö, jäljempänä "pitäjä": - nimi, - osoite, - muiden kyseisen pitäjän hoitamien tai omistamien direktiivin 1999/74/EY soveltamisalaan kuuluvien tuotantolaitosten rekisteröintinumerot, - tuotantolaitoksen omistaja, jos eri kuin pitäjä: - nimi - osoite - muiden kyseisen pitäjän hoitamien tai omistamien direktiivin 1999/74/EY soveltamisalaan kuuluvien tuotantolaitosten rekisteröintinumerot, - muut tuotantolaitosta koskevat tiedot: - jäljempänä 2.1 kohdassa tarkoitettujen määritelmien mukaiset tuotantotavat, - kuinka monta lintua tuotantolaitoksessa voidaan enintään pitää kerrallaan; jos käytössä on eri tuotantotapoja, mainitaan lisäksi, kuinka monta lintua tuotantolaitoksessa voidaan enintään pitää kerrallaan kutakin tuotantotapaa kohden. 2 TUNNISTENUMERO Tunnistenumeroon on sisällyttävä numero, joka ilmaisee 2.1 kohdan mukaisesti määritellyn tuotantotavan, ja sen perässä 2.2 kohdan mukainen jäsenvaltion koodi ja jäsenvaltion, jossa tuotantolaitos sijaitsee, vahvistama tunnisteluku. 2.1 Tuotantotavan koodi Asetuksessa (ETY) N:o 1274/91, sellaisena kuin se on muutettuna, määritellyt tuotantolaitoksessa käytetyt tuotantotavat ilmaistaan seuraavilla koodeilla: >TAULUKON PAIKKA> Asetuksessa (ETY) N:o 2092/91 vahvistetuin edellytyksin tuottavissa tuotantolaitoksissa käytettävä tuotantotapa ilmaistaan seuraavasti: >TAULUKON PAIKKA> 2.2 Jäsenvaltion rekisteröintikoodi >TAULUKON PAIKKA> 2.3 Tuotantolaitosten tunnistetiedot Kunkin jäsenvaltion on pantava täytäntöön järjestelmä, jolla kullekin rekisteröitävälle tuotantolaitokselle voidaan antaa ainutkertainen numero, jota voidaan käyttää myös muihin kuin tämän direktiivin tarkoituksiin sillä edellytyksellä, että tuotantolaitos voidaan varmasti tunnistaa. Jäsenvaltiot voivat lisätä tunnistelukuun merkkejä tuotantolaitoksen eri rakennuksissa pidettävien yksittäisten parvien tunnistamiseksi.